กองทัพบก เพิ่มอีก 40 คู่สายโทรศัพท์ ช่องทางรับแจ้ง-ประสานการช่วยเหลือทุกปัญหาเรื่องโควิด ตลอด 24 ชั่วโมง
พันเอกหญิงศิริจันทร์ งาทอง รองโฆษกกองทัพบก เปิดเผยว่า ตามที่ กองทัพบกจัดตั้ง “ศูนย์ประสานงานต้านภัยโควิด-19 กองทัพบก“ เป็นสื่อกลางแก้ไขปัญหาความเดือดร้อนของประชาชนในสถานการณ์โควิด พบว่าในช่วงที่ผ่านมา มีประชาชนโทรมาขอความช่วยเหลือเป็นจำนวนมาก และเพื่อให้การบริการได้ทันต่อความต้องการ ในวันนี้ (24 กค.64) พลเอก ณรงค์พันธ์ จิตต์แก้วแท้ ผู้บัญชาการทหารบก สั่งการให้เพิ่มหมายเลขโทรศัพท์อีก 10 หมายเลข และ 30 คู่สายที่ call center “ศูนย์ประสานต้านภัยโควิดฯกองทัพบก”พร้อมกับได้เพิ่มเจ้าหน้าที่รับโทรศัพท์และประสานงานในศูนย์ฯอีก 60 นาย เพื่อเพิ่มความรวดเร็วในการรับแจ้งข้อมูลและส่งต่อความช่วยเหลือหลังจากที่คู่สายโทรศัพท์ที่ตั้งไว้เดิมไม่เพียงพอ หากประชาชนเดือดร้อนเรื่องการรักษาพยาบาล การเคลื่อนย้ายผู้ป่วยโควิด หรือผู้เสียชีวิต การจัดพิธีศพผู้เสียชีวิตจากโควิดฯ ผู้ป่วยที่ต้องการเดินทางกลับภูมิลำเนา รวมทั้งปัญหาอื่นๆที่เกี่ยวกับสถานการณ์โควิด สามารถประสานขอความช่วยเหลือ ผ่านหน่วยทหารของกองทัพบกใกล้บ้านทั่วประเทศ หรือโทรแจ้งได้ที่ ศูนย์ประสานงานต้านภัยโควิดกองทัพบกได้ตลอด 24 ชั่วโมง CALL CENTER 02-092-7766 จำนวน 30 คู่สาย //088-984-7605-10//091-010-0118-19 090-980-9948-49 และหมายเลขเดิมคือ 02-270-5685-9ผู้บัญชาการทหารบก ยังให้หน่วยทหารกองทัพบกในทุกจังหวัด เร่งประชาสัมพันธ์ช่องทางการแจ้งขอรับความช่วยเหลือ บรรเทาทุกข์ต่างๆให้ประชาชนในทุกพื้นที่ได้รับทราบอย่างกว้างขวาง พร้อมจัดทำโปสเตอร์ประชาสัมพันธ์หมายเลขรับแจ้ง นำไปติดในแหล่งชุมชน คมนาคมของจังหวัด โดยเฉพาะในพื้นที่ ที่มีการแพร่ระบาดสูงทั้ง 50 เขตในกรุงเทพมหานคร รวมทั้งกองทัพบกได้เปิดโรงพยาบาลสนาม 20 แห่งดูแลผู้ติดเชื้อ